ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நிர்வாக சீர்திருத்தங்கள் மற்றும் பொதுமக்கள் குறைதீர்ப்புத் துறை 2023, மே மாதத்திற்கான மத்திய பொதுமக்கள் குறைதீர்ப்பு மற்றும் கண்காணிப்பு முறையில் மத்திய அமைச்சகங்கள், துறைகளின் 13-வது அறிக்கை வெளியிட்டுள்ளது
நிர்வாக சீர்திருத்தங்கள் மற்றும் பொதுமக்கள் குறைதீர்ப்புத் துறை 2023, மே மாதத்திற்கான மத்திய பொதுமக்கள் குறைதீர்ப்பு மற்றும் கண்காணிப்பு முறையில் மத்திய அமைச்சகங்கள், துறைகளின் 13-வது அறிக்கையை வெளியிட்டுள்ளது.
2023, மே மாதத்தில் மத்திய அமைச்சகங்கள், துறைகள் மூலம் மொத்தம் 1,16,734 எண்ணிக்கை அளவிற்கு பொதுமக்களின் குறைகள் தீர்க்கப்பட்டுள்ளன. இதன் மூலம் குறைதீர்க்க வேண்டிய மனுக்கள் நிலுவையில் உள்ள எண்ணிக்கை 58,127-ஆக உள்ளது. இது மத்திய அமைச்சகங்கள், துறைகள் இதுவரை இல்லாத அளவாக மிக குறைவான எண்ணிக்கையாகும். 2023 ஜனவரி முதல் மே மாதம் வரை சராசரியாக 18 நாட்களில் குறைகள் தீர்க்கப்பட்டன.
2023 மே மாதத்தில் தொடர்ந்து 10-வது மாதமாக ஒரே மாதத்தில் ஒரு லட்சத்திற்கும் மேற்பட்ட குறைதீர்ப்பு மனுக்களுக்கு தீர்வு காணப்பட்டது.
12 அமைச்சகங்கள் மற்றும் துறைகளில் 2023 மே 31-ன் படி ஆயிரத்திற்கும் மேற்பட்ட மனுக்கள் நிலுவையில் உள்ளன.
20,220-க்கும் மேற்பட்ட முறையீட்டு மனுக்கள் பெறப்பட்ட நிலையில், 19,553 மனுக்களுக்கு தீர்வு காணப்பட்டது.
2023 மே மாதத்தில் பிஎஸ்என்எல் தொடர்பு மையத்திற்கு 60,567 குடிமக்கள் பின்னூட்டம் அளித்திருந்தனர். இதில் சுமார் 35 சதவீதம் பேர் தங்களது குறைகளுக்கு தீர்வு காணப்பட்டதாக திருப்தி தெரிவித்தனர்.
மேலும் விவரங்களுக்கு இந்த இந்த ஆங்கில செய்திக்குறிப்பை காணவும்:https://pib.gov.in/PressReleasePage.aspx?PRID=1932238
ரெயில்வே அமைச்சகம்
ரயில்வே ஊழியர்களுக்கு 78 நாள் போனஸ்
2019-20-ம் நிதியாண்டுக்கு கெசடட் அல்லாத 11.58 லட்சம் ரயில்வே ஊழியர்களுக்கு 78 நாட்களுக்கு இணையான போனஸ் வழங்கப்பட உள்ளது.
ரயில்வே ஊழியர்களுக்கான உற்பத்தியோடு இணைந்த போனஸ் ரூ.2081. 68 கோடியாக இருக்கும் என்று மதிப்படப்பட்டுள்ளது. தகுதி வாய்ந்த அனைத்து கெசடட் அல்லாத ரயில்வே ஊழியர்களுக்கும்  2019-2020 நிதி ஆண்டில் 78 நாட்களுக்கு இணையான, உற்பத்தியோடு இணைந்த போனஸ் வழங்க வேண்டும் என்ற மத்திய ரயில்வே அமைச்சகத்தின் கோரிக்கைக்கு கடந்த 21-ம் தேதி மத்திய அமைச்சரவை ஒப்புதல் வழங்கியது. இதையடுத்து 78 நாட்களுக்கு இணையான போனஸ் நிதி செலவினம் என்பது ரூ.2081.68 கோடியாக இருக்கும் என்று மதிப்பிடப்பட்டுள்ளது. உற்பத்தியோடு இணைக்கப்பட்ட போனஸ் தொகை வழங்க பரிந்துரைக்கப்பட்ட ஊதிய கணக்கீட்டு வரம்பு, தகுதி வாய்ந்த கெசடட் அல்லாத ரயில்வே ஊழியர்களுக்கு ஒரு மாதத்துக்கு ரூ.7000 ஆக நிர்ணயிக்கப்பட்டுள்ளது. தகுதிவாய்ந்த ரயில்வே ஊழியர்களுக்கு அதிகபட்சமாக வழங்கப்பட க்கூடிய தொகை 78 நாட்களுக்கு ரூ.17,951 ஆக இருக்கும். இந்த முடிவின் மூலம் 11.58 லட்சம் கெசடட் அல்லாத ரயில்வே ஊழியர்கள் பலன் பெறுவர்.
உற்பத்தியோடு இணைந்த போனஸ் நாடு முழுவதும் உள்ள அனைத்து கெசடட் அல்லாத ரயில்வே ஊழியர்களுக்கும்  பொருந்தும். தகுதி வாய்ந்த ரயில்வே ஊழியர்களுக்கு உற்பத்தியோடு இணைந்த போனஸ் தொகை ஒவ்வொரு ஆண்டும் தசரா/பூஜை விடுமுறை தினங்களுக்கு முன்பாக வழங்கப்படும். அதே போல இந்த ஆண்டும், அமைச்சரவை முடிவின் படி விடுமுறை தினங்களுக்கு முன்பாக போனஸ் வழங்கப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666740
----
(Visitor Counter : 177
அறிவியல் மற்றும் தொழில்நுட்பத்துறை
புத்தொழில்கள் பயனடைவதற்காக 2023 ஜனவரி 1 முதல் தொழில்நுட்ப வணிகமயமாக்கலை தேசிய ஆராய்ச்சி மேம்பாட்டுக் கழகம் மேற்கொள்ளும் என்று மத்திய அமைச்சர் டாக்டர் ஜிதேந்திர சிங் கூறியுள்ளார்
புத்தொழில்கள் பயனடைவதற்காக 2023 ஜனவரி 1 முதல் தொழில்நுட்ப வணிகமயமாக்கலை தேசிய ஆராய்ச்சி மேம்பாட்டுக் கழகம் மேற்கொள்ளும் என்று மத்திய அறிவியல் மற்றும் தொழில்நுட்பத் துறை இணை அமைச்சர் ; புவி அறிவியல் துறை இணை அமைச்சர் ; பிரதமர் அலுவலகம், பணியாளர் நலன், பொதுமக்கள் குறைதீர்த்தல், ஓய்வூதியங்கள், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் தெரிவித்துள்ளார்.
புதுதில்லியில் உள்ள சிஎஸ்ஐஆர் மையத்தில் நடைபெற்ற அறிவியல் மற்றும் தொழில்கள் ஆராய்ச்சித்துறை  செயலாளர், மற்றும் தேசிய ஆராய்ச்சி மேம்பாட்டுக் கழக  த்தின் மூத்த அதிகாரிகளுடனான சந்திப்புக்குத் தலைமை வகித்த டாக்டர் ஜிதேந்திர சிங், 1953ல் இந்த அமைப்பு தொடங்கப்பட்டதிலிருந்து, ஏறத்தாழ அனைத்துத் தொழில் துறைகளிலும் தொழில்நுட்பங்களைப் பிரதிநிதித்துவப்படுத்தும் 5000க்கும் அதிகமான உரிம ஒப்பந்தங்களை என்ஆர்டிசி முடித்துள்ளது என்றார். இந்தியாவில் 2000க்கும் அதிகமான காப்புரிமைகளை தாக்கல் செய்வதற்கும் இது உதவியுள்ளது என்று அமைச்சர் கூறினார்.
மத்திய அரசால் நீடிக்கப்பட்ட பலன்களைப் பெறுவதற்கு தொழில்நுட்ப ரீதியாக புத்தொழில்களை மதிப்பீடு செய்ய தொழில் மற்றும் உள்நாட்டு வர்த்தக மேம்பாட்டுத் துறை யின் அமைச்சகங்களுக்கு இடையேயான வாரியங்களுக்கு என்ஆர்டிசி உதவுகிறது என்றும் இதுவரை புத்தொழில்களின் 7500 விண்ணப்பங்கள் மதிப்பீடு செய்யப்பட்டுள்ளன என்றும் டாக்டர் ஜிதேந்திர சிங் கூறினார்.
இந்திய எண்ணெய்க்கழகத்துடன் இணைந்து புத்தொழில்களை அடையாளம் காண்பது மற்றும் கைகோர்த்து தயாரிப்பு தொடங்குவது வரை தங்கள் புத்தொழில் திட்டத்தை என்ஆர்டிசி செயல்படுத்துகிறது என்று டாக்டர் ஜிதேந்திர சிங் கூறினார்.
விவசாய அடிப்படையிலான ஏற்றுமதி சார்ந்த புத்தொழில்களுக்கு வழிகாட்டுதல் மற்றும் கண்காணிப்புக்காக வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையத்துடன் என்ஆர்டிசி புரிந்துணர்வு ஒப்பந்தம் செய்துள்ளதையும் அமைச்சர் சுட்டிக்காட்டினார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1887321
தொலைதொடர்பு மற்றும் தகவல் தொழில்நுட்ப அமைச்சகம்
பொது முடக்கத்தின் போதும் குழந்தை உயிர் காக்க உதவிக் கரம் நீட்டிய அஞ்சல் துறை
‘உயிர் காக்கும் மருந்து கிடைக்குமோ?’ என அஞ்சிய குழந்தைக்கு “அஞ்சேல் உதவுகிறேன்” என்று ஓடோடி வந்து உதவியுள்ளது இந்திய அஞ்சல் துறை.
கொரோனா  தொற்று அபாயம் காரணமாக நாடு முழுவதும் பொது முடக்கம் அமலில் உள்ளது. இந்நிலையில் ஹிமசாலப் பிரதேசத்தில் உனா என்ற இடத்தில் எட்டு வயது ஷாலினி  என்ற ஒரு குழந்தை புற்றுநோய்க்கு சிகிச்சை பெற்று வருகிறாள். அவளுக்கு அளிக்கப்பட்டு வந்த சில மருந்துகள் கைவசம் காலியாகிக் கொண்டே வந்தன. இதனால், அவளது பெற்றோர் கவலைப்பட்டனர். காரணம், அந்த மருந்துகள் அரிதானவை என்பதால், அவர்களது ஊரில் கிடைக்கவில்லை. உடனே அவர்கள் தில்லியில் உள்ள தங்களது நண்பருக்குத் தகவல் தெரிவித்து, அந்த மருந்துகள் தில்லியில் கிடைப்பதால் உனாவுக்கு அனுப்பி உதவும்படி கேட்டுக் கொண்டனர்.
போக்குவரத்து, கூரியர் சேவை ஆகியவற்றில் கட்டுப்பாடுகள் விதிக்கப்பட்டுள்ளதால், மருந்துகளை அனுப்புவதற்கு உதவும்படி அந்த நண்பர் தில்லியில் மத்திய தகவல் தொடர்பு, சட்டம்-நீதி மற்றும் மின்னணு- தகவல் தொழில்நுட்பத் துறை அமைச்சர் திரு. ரவிசங்கர் பிரசாதை அணுகி உதவும்படி வேண்டுகோள் விடுத்தார்.
ஷாலினிக்கு அளிக்க வேண்டிய மருந்துகள் ஏப்ரல் 19ம் தேதி வரையில்தான் இருப்பு உள்ளன என்றும் அவர் அமைச்சரிடம் தெரிவித்தார். உடனே அமைச்சர் ரவிசங்கர் பிரசாத் அந்த மருந்துகள் உனாவில் இருக்கும் சிறுமி ஷாலினிக்கு உடனடியாக கிடைப்பதற்கு ஏற்பாடு செய்யும்படி இந்திய அஞ்சல் துறைக்கு உத்தரவிட்டார்.
அதையடுத்து தில்லி, ஹரியாணா, பஞ்சாப், ஹிமாசலப் பிரேதசம் ஆகிய அஞ்சல் துறை வட்டங்கள் ஒருங்கிணைந்து உடனடியாக விரைந்து செயல்பட்டன. மருந்துகள் உனாவில் வசிக்கும் ஷாலினி இல்லத்திற்கு உரிய நேரத்தில் சென்றடைந்தன. இதற்காக பஞ்சாப் வட்ட அஞ்சல் துறை தனி மோட்டார் வேனில் நேரடியாக ஷாலினியின் வீட்டிற்கே மருந்துகளை சரியாக ஏப்ரல் 19ம் தேதி அளிக்க ஏற்பாடு செய்தது.
ஒரு அஞ்சல் துறை பணியாளர் மருந்துகளை எடுத்துச் சென்று ஷாலினி வீட்டில் ஏப்ரல் 19 பகல் 12 மணிக்கு நேரடியாகக் கொண்டு சேர்த்தார். அந்த மருந்துகளை ஷாலினியின் தாய் பெற்றுக் கொண்டார். அவர்கள் கேட்ட அத்தனை மருந்துகளும் போதிய அளவுக்கு இருந்தன. தனது மகளைக் காப்பாற்ற உதவியதற்காக இந்திய அஞ்சல் துறைக்கு அவர் மிகுந்த நன்றியைத் தெரிவித்துக் கொண்டார்.
(Visitor Counter : 206
சுகாதாரம் மற்றும் குடும்ப நலத்துறை அமைச்சகம்
இங்கிலாந்திலிருந்து இந்தியா வரும் விமானங்களை ஜனவரி 7-ஆம் தேதி வரை தற்காலிகமாக ரத்து செய்ய சுகாதார அமைச்சகம் பரிந்துரை
இங்கிலாந்திலிருந்து இந்தியா வரும் விமானங்களின் சேவை தற்காலிகமாக ரத்து செய்யப்பட்டிருப்பதை ஜனவரி 7-ஆம் தேதி  வரை நீட்டிக்குமாறு, சுகாதார அமைச்சகம், சிவில் விமான போக்குவரத்து அமைச்சகத்துக்கு பரிந்துரை செய்துள்ளது.
சுகாதார சேவைகளுக்கான தலைமை இயக்குநரின் தலைமையிலான இணை கண்காணிப்புக் குழு மற்றும் இந்திய மருத்துவ ஆராய்ச்சி கவுன்சிலின் தலைமை இயக்குநர், நிதி ஆயோக்கின் சுகாதார உறுப்பினர் தலைமையிலான தேசிய பணிக்குழு ஆகியவை தெரிவித்த ஆலோசனையின் பேரில் இந்த பரிந்துரை மேற்கொள்ளப்பட்டுள்ளது.
ஜனவரி 7-ஆம் தேதிக்குப் பிறகு இங்கிலாந்திலிருந்து இந்தியாவுக்கு குறைந்த அளவிலான விமானங்கள் கடுமையான கண்காணிப்புக்குப் பின்னர் அனுமதிக்கப்பட வேண்டும் என்றும் சிவில் விமான அமைச்சகத்திடம் கருத்து தெரிவிக்கப்பட்டுள்ளது. இதை செயல்படுத்துவது தொடர்பாக சிவில் விமான அமைச்சகம், சுகாதாரம் மற்றும் குடும்பநல அமைச்சகத்தை ஆலோசித்து முடிவு எடுக்கலாம்
தொற்றுப் பரவலை அதிகரிக்கும் சாத்தியக்கூறுகள் தென்படும் அனைத்து நிகழ்வுகளையும் தீவிரமாகக் கண்காணிக்கும்படியும், வரவிருக்கும் புத்தாண்டுக் கொண்டாட்டங்கள் மற்றும் அதனுடன் தொடர்புடைய நிகழ்வுகளின் போது கூட்ட நெரிசலை கட்டுப்படுத்துமாறும், அனைத்து மாநிலங்களுக்கும் மத்திய சுகாதார செயலாளர் உத்தரவிட்டுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1684551
------
(
விவசாயத்துறை அமைச்சகம்
ராஜஸ்தான் மாநில 5 மாவட்டங்களின் 10 இடங்களிலும் குஜராத் மாநில கட்ச் மாவட்டத்தில் 2 இடங்களிலும் வெட்டுக்கிளி தடுப்பு நடவடிக்கைகள் மேற்கொள்ளப்பட்டன
2020 ஏப்ரல் 11ஆம் தேதி முதல் 2020 ஆகஸ்ட் 18ம் தேதி வரை ராஜஸ்தான், மத்திய பிரதேசம், பஞ்சாப் , குஜராத், உத்தரப் பிரதேசம் மற்றும் ஹரியானா மாநிலங்களில் 2,76,267 ஹெக்டேர் நிலப் பரப்பில் வெட்டுக்கிளி வட்டார அலுவலகங்கள் வெட்டுக்கிளி தடுப்பு நடவடிக்கைகளை மேகொண்டன. 2020 ஆகஸ்ட் 18ம் தேதி வரை ராஜஸ்தான், மத்தியப் பிரதேசம், பஞ்சாப் , குஜராத், உத்தரப் பிரதேசம், மகாராஷ்டிரம், சத்தீஷ்கர், ஹரியானா, உத்தரகாண்ட், மற்றும் பீகார் ஆகியவற்றில் மாநில அரசுகள் வெட்டுக்கிளி கட்டுப்பாட்டு நடவடிக்கைகளை மேற்கொண்டன.
இந்தக் கட்டுப்பாடு நடவடிக்கைகள் நேற்று  ராஜஸ்தான் மாநிலத்தின் ஜெய்சால்மர், பார்மர், பிகானீர், சாறு மற்றும் ஹனுமன்கர் ஆகிய மாவட்டங்களிலும் குஜராத் மாநிலம் கட்ச் மாவட்டத்தில் 2 இடங்களிலும் வெட்டுக்கிளி கட்டுப்பாட்டு அலுவலகங்கள் மூலம் இரவும் பகலும் மேற்கொள்ளப்பட்டது.
தற்போது , ராஜஸ்தான் மற்றும் குஜராத் மாநிலங்களில் 104 மருந்து தெளிப்பு கட்டுப்பாட்டு வாகனங்கள் நிறுத்தி வைக்கப்பட்டுள்ளன, 200க்கும் மேற்பட்ட மத்திய அரசுப் பணியாளர்கள் கட்டுப்பாட்டு நடவடிக்கைகளில் ஈடுபட்டுள்ளனர். ராஜஸ்தான் மாநிலம் பார்மர், ஜெய்சால்மர், பிகானீர், நாகர் மற்றும் பாலோடி ஆகிய இடங்களில் 15 ஆளில்லா ட்ரோன் விமானங்கள் உயரமான மரங்கள், செல்வதற்கு கடினமான இடங்கள் ஆகியவற்றின் மீது மருந்து தெளிக்கும் பணியில் ஈடுபடுத்தப்பட்டுள்ளன. இந்த ட்ரோன் விமானங்கள் வெட்டுக்கிளி கட்டுப்பாடு நடவடிக்கைகளிலும் ஈடுபட்டுள்ளன. ராஜஸ்தானில் பட்டியலிடப்பட்ட பாலைவனப் பகுதிகளில் தேவைக்கு ஏற்ப பயன்படுத்துவதற்கென ஒரு பெல் ஹெலிகாப்டரும் நிறுத்தி வைக்கப்பட்டுள்ளது.
குஜராத், உத்தரப் பிரதேசம்,மத்திய பிரதேசம், மகாராஷ்டிரம், சத்தீஷ்கர்,
பீகார், மற்றும் ஹரியானா ஆகியவற்றில் குறிப்பிடத் தக்க பயிர்ச்சேதம் ஏதும் இல்லை எனத்தெரிய வந்துள்ளது. எனினும், ராஜஸ்தான் மாநிலத்தில் சில மாவட்டங்களில் சிறிய அளவில் பயிர்ச் சேதம் ஏற்பட்டுள்ளதாகத் தெரிய வந்துள்ளது.
பிரதமர் அலுவலகம்
இந்தியாவுக்கு அமெரிக்க அதிபர் மேற்கொண்ட அரசுமுறைப் பயணத்தின்போது பிரதமர் வெளியிட்ட அறிக்கை
எனது நண்பரும், அமெரிக்க அதிபருமான டொனால்டு டிரம்ப் அவர்களே, மதிப்புக்குரிய அமெரிக்க குழுவின் உறுப்பினர்களே, ஆடவர்களே, மகளிரே, அனைவருக்கும் வணக்கம்.
அதிபர் டிரம்ப் மற்றும் அவரது குழுவினருக்கு இந்தியாவில் மீண்டும் ஒருமுறை சிறப்பான வரவேற்பு அளிக்கப்பட்டுள்ளது. இந்தப் பயணத்தின்போது அவர், தனது குடும்பத்தினரையும் அழைத்துவந்திருப்பது மகிழ்ச்சி அளிக்கிறது. கடந்த 8 மாதங்களில் அதிபர் டிரம்ப்-புக்கும், எனக்கும் இடையே 5-வது முறையாக சந்திப்பு நடைபெற்றுள்ளது. மொட்டேரா-வில் அதிபர் டிரம்ப்-புக்கு நேற்று அளிக்கப்பட்ட இதுவரை இல்லாத வகையிலான மற்றும் வரலாற்றுப்பூர்வமான வரவேற்பு, என்றென்றும் நினைவில் இருக்கும். இந்தியா-அமெரிக்கா இடையேயான நல்லுறவு, இரு நாடுகளுக்கும் இடையேயானது மட்டுமல்லாமல், மக்களால் நடத்தப்படும் மற்றும் மக்களை மையமாகக் கொண்டது என்பது நேற்று மீண்டும் தெளிவாகியுள்ளது. இந்த நல்லுறவு, 21-ம் நூற்றாண்டில் மிகவும் முக்கியத்துவம் வாய்ந்ததாக அமைந்துள்ளது. எனவே, நமது நல்லுறவை விரிவான சர்வதேச பாதுகாப்பு ஒத்துழைப்பு அளவுக்கு கொண்டுசெல்ல நானும், அதிபர் டிரம்ப்-பும் முடிவுசெய்துள்ளோம். நல்லுறவை இந்த அளவுக்கு கொண்டுவருவதற்கு அதிபர் டிரம்ப் அளவிட முடியாத அளவுக்கு பங்களிப்பை செய்துள்ளார்.
நண்பர்களே,
இன்றைய நமது விவாதத்தின்போது, பாதுகாப்பு மற்றும் ராணுவம், எரிசக்தி பாதுகாப்பு ஒத்துழைப்பு, தொழில்நுட்ப ஒத்துழைப்பு, சர்வதேச இணைப்பு, வர்த்தக உறவுகள் அல்லது மக்களுக்கு இடையேயான நல்லுறவுகள் என ஒவ்வொரு அம்சத்திலும் இந்த ஒத்துழைப்பை நேர்மறையானதாக நாங்கள் கருதுகிறோம். நமது பாதுகாப்பு ஒத்துழைப்பில் இந்தியா-அமெரிக்கா இடையேயான பாதுகாப்பு மற்றும் ராணுவ ஒத்துழைப்பு அதிகரிப்பது என்பது மிகவும் முக்கிய அங்கமாக அமைந்துள்ளது.
உங்களுக்கு நன்றி.
இந்திய போட்டிகள் ஆணையம்
இந்தியப் போட்டி ஆணையம் , கெய்ஹின் கார்ப்பரேஷன், நிசின் கோக்யோ கம்பெனி, லிமிடெட், ஷோவா கார்ப்பரேஷன் மற்றும் ஹிட்டாச்சி ஆட்டோமோட்டிவ் சிஸ்டம்ஸ், லிமிடெட் இணைந்து தாக்கல் செய்த முன்மொழியப்பட்ட சேர்க்கைக்கு ஒப்புதல் அளித்துள்ளது.
இந்தியப் போட்டி ஆணையம் , கெய்ஹின் கார்ப்பரேஷன், நிசின் கோக்யோ கம்பெனி, லிமிடெட், ஷோவா கார்ப்பரேஷன் மற்றும் ஹிட்டாச்சி ஆட்டோமோட்டிவ் சிஸ்டம்ஸ், லிமிடெட் இணைந்து தாக்கல் செய்த முன்மொழியப்பட்ட சேர்க்கைக்கு ஒப்புதல் அளித்துள்ளது.
முன்மொழியப்பட்ட சேர்க்கையானது, கெய்ஹின் கார்ப்பரேஷன் , நிசின் கோக்யோ கம்பெனி., லிமிடெட். , ஷோவா கார்ப்பரேஷன் , மற்றும் ஹிட்டாச்சி ஆட்டோமோட்டிவ் சிஸ்டம்ஸ், லிமிடெட்  ஆகியவற்றுடன் தொடர்பு இருப்பதால் ஹோண்டா மோட்டார் கம்பெனி லிமிடெட்  மற்றும் ஹிட்டாச்சி லிமிடெட்  கூட்டாக இணைகிறது.
இந்தியாவில், ஹோண்டா மோட்டார் கம்பெனி லிமிடெட்  முதன்மையாக ஆட்டோமொபைல்கள் மற்றும் இரு சக்கர மோட்டார் வாகனங்களின் வணிகத்தில் ஈடுபட்டுள்ளது.
இந்தியாவில், கெய்ஹின் கார்ப்பரேஷன்  ஆராய்ச்சி மற்றும் மேம்பாடு, வாகனங்கள் மற்றும் இரு சக்கர மோட்டார் வாகனக் கூறுகளின் உற்பத்தி மற்றும் விற்பனை ஆகியவற்றில் ஈடுபட்டுள்ளது.
இந்தியாவில், நிசின் கோக்யோ கம்பெனி., லிமிடெட்  வாகனங்களுக்கான ஒருங்கிணைந்த பிரேக்கிங் அமைப்புகளை தயாரித்து வழங்குவதில் ஈடுபட்டுள்ளது.
இந்தியாவில், ஷோவா கார்ப்பரேஷன்  ஆட்டோமொபைல்கள் மற்றும் இரு சக்கர மோட்டார் வாகனங்களுக்கான அதிர்வுத் தாங்கிகளை  தயாரிப்பதில் ஈடுபட்டுள்ளது.
இந்தியாவில், ஹிட்டாச்சி ஆட்டோமோட்டிவ் சிஸ்டம்ஸ், லிமிடெட் , அதன் துணை நிறுவனங்கள் மூலம் செயல்பட்டு, பிரேக்கிங் அமைப்புகளுக்கான கூறுகள் உள்ளிட்ட வாகனக் கூறுகளின் உற்பத்தி, சந்தைப்படுத்தல், விற்பனை மற்றும் சேவையில் ஈடுபட்டுள்ளது.
இந்திய போட்டி ஆணையத்தின் விரிவான உத்தரவு பின்பற்றப்படும்.
மத்திய அமைச்சரவை
ஃபேம் இந்தியா திட்டத்தின் இரண்டாவது கட்டப்பணிகளுக்கு மத்திய அமைச்சரவை ஒப்புதல்
நாட்டில் மின் இயக்கத்தை முன்னெடுத்துச் செல்வதற்கென விரைந்து ஏற்று மின் வாகனங்களை இந்தியாவில் தயாரிப்பதற்கான திட்டத்தின் இரண்டாம் கட்டப்பணிகளின் செயல்பாட்டுக்கான செயல் திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பத்தாயிரம் கோடி ரூபாய் செலவீட்டில் 3 ஆண்டுகளில் முடிக்கப்படவிருக்கும் இத்திட்டம் 2019-ஆம் ஆண்டு ஏப்ரல் மாதம் ஒன்றாம் தேதி முதல் செயல்படுத்தப்படும்.
நிதித்தாக்கம்
2019-2020 முதல் 2021-2022 வரையிலான மூன்று வருடங்களில் இந்தத் திட்டத்திற்கு மொத்தம் பத்தாயிரம் கோடி ரூபாய் தேவைப்படுகிறது.
----
(Visitor Counter : 104
பிரதமர் அலுவலகம்
ஒலிம்பிக் தினத்தன்று அனைத்து இந்திய ஒலிம்பிக் விளையாட்டு வீரர்களுக்கும் பிரதமர் பாராட்டு
டோக்கியோ ஒலிம்பிக்கிற்கு, இந்திய விளையாட்டு வீரர்களுக்கு வாழ்த்துகள்
மைக்கோவ் ஒலிம்பிக் வினாடி-வினாவில் பங்கேற்க இளைஞர்களுக்கு அழைப்பு
பல ஆண்டுகளாக, பல்வேறு ஒலிம்பிக் விளையாட்டுப் போட்டிகளில், இந்தியாவின் சார்பாக பங்கேற்ற விளையாட்டு வீரர்களைக் குறித்து தேசம் பெருமைப்படுவதாக பிரதமர் திரு நரேந்திர மோடி, இன்று ஒலிம்பிக் தினத்தில் தெரிவித்துள்ளார். டோக்கியோ ஒலிம்பிக் போட்டியில் பங்கேற்கவுள்ள இந்தியக் குழுவினருக்கு அவர் வாழ்த்து தெரிவித்துள்ளார்.
பிரதமர் சுட்டுரை செய்தியில் கூறியுள்ளதாவது:
“இன்று, ஒலிம்பிக் தினத்தன்று, பல ஆண்டுகளாக, பல்வேறு ஒலிம்பிக் விளையாட்டுப் போட்டிகளில் இந்தியாவின் சார்பாக பங்கேற்ற விளையாட்டு வீரர்கள் அனைவரையும் நான் பாராட்டுகிறேன். விளையாட்டிற்கான அவர்களின் பங்களிப்புகள் மற்றும் பிற விளையாட்டு வீரர்களை ஊக்குவிப்பதற்கான அவர்களின் முயற்சிகள் குறித்து நமது தேசம் பெருமிதம் கொள்கிறது.
சில வாரங்களில், டோக்கியோ ஒலிம்பிக் போட்டி தொடங்குகிறது. சிறந்த விளையாட்டு வீரர்களைக் கொண்ட நமது குழுவினர் வெற்றி பெற எனது வாழ்த்துகளைத் தெரித்துக் கொள்கிறேன். விளையாட்டுப் போட்டிகள் நடைபெறும்வரை, `மைகவ்’ இணையதளத்தில் ஒரு சுவாரஸ்யமான வினாடி-வினா நடக்கவிருக்கிறது. அதில், உங்கள் அனைவரையும், குறிப்பாக எனது இளம் நண்பர்களை பங்கேற்குமாறு கேட்டுக்கொள்கிறேன்.”
https://quiz.mygov.in/quiz/road-to-tokyo-2020/
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.49 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1825252
சுகாதாரம் மற்றும் குடும்ப நலத்துறை அமைச்சகம்
161 நாட்களுக்குப் பிறகு இந்தியாவில் கொரோனா பாதிப்பு 3.03 லட்சமாகக் குறைவு
161 நாட்களுக்குப் பிறகு இந்தியாவில் கொரோனா பாதிப்பு 3.03 லட்சமாகக்  குறைந்துள்ளது. இது நாட்டின் மொத்த பாதிப்பில் 3.02 சதவீதமாகும். கடந்த ஜூலை 13-ஆம் தேதி பாதிப்பு எண்ணிக்கை 3,01,609 ஆக இருந்தது.
கடந்த 24 நாட்களாக புதிய பாதிப்பை விட குணமடைவோரின் எண்ணிக்கை அதிகமாக இருந்து வருகிறது. கடந்த 24 மணி நேரத்தில் 24,337 பேருக்கு நோய் பாதிப்பு ஏற்பட்டுள்ள நிலையில், 25,709 பேர் குணமடைந்து வீடு திரும்பியுள்ளனர்.
நாட்டில் மொத்தம் குணமடைந்தவர்களின் எண்ணிக்கை 96,06,111 ஆக  பதிவாகியுள்ளது. குணமடைந்தவர்களில் 71.61 சதவீதத்தினர், 10 மாநிலங்கள்/ யூனியன் பிரதேசங்களைச் சேர்ந்தவர்கள். குணமடைந்தோர் மற்றும் பாதிக்கப்பட்டோர் ஆகியோருக்கான இடைவெளி தொடர்ந்து அதிகரித்து, தற்போது 93,02,472 ஆக உள்ளது.
நாட்டின் மொத்த பாதிப்பில் 79.20 சதவீதம், 10 மாநிலங்கள்/ யூனியன் பிரதேசங்களில் பதிவாகியுள்ளது. கடந்த 24 மணிநேரத்தில் 333 பேர் உயிரிழந்துள்ளனர். இதில் 81.38 சதவீதத்தினர், 10 மாநிலங்கள்/ யூனியன் பிரதேசங்களைச் சேர்ந்தவர்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1682340
PIB Headquarters
கிராமப்புறங்களுக்கும் மருத்துவ சேவைகளை விரிவுப்படுத்த தனியார் துறையினர் முன்வர வேண்டும்: சென்னை ஜெம் மருத்துவமனை நிகழ்ச்சியில் குடியரசுத்துணைத் தலைவர் உரை
நவீன சிகிச்சைகள் மற்றும் மேம்பட்ட சுகாதார வசதிகள் கிடைக்கச் செய்ததன் மூலம் மக்களின் சுகாதாரத் தேவைகளை மேம்படுத்துவதில் இந்தியா குறிப்பிடத்தக்க சாதனை படைத்துள்ளதாக குடியரசுத்துணைத் தலைவர் திரு. எம் வெங்கய்யா நாயுடு தெரிவித்துள்ளார்.
சென்னையில் இன்று  ஜெம் மருத்துவமனையை திறந்து வைத்துப் பேசிய அவர், விரிவான மருத்துவ சேவைகைளை வழங்குவதில், நகர்ப்புறங்களுக்கு கிராமப்புறங்களுக்கும் இடையேயான வித்தியாசம் பெரும் சவாலாக உள்ளது என்றார். நாடு சுதந்திரம் அடைந்த பின் ஆட்சிப் பொறுப்பு வகித்த அனைத்து அரசுகளும், சுகாதாரச் சேவைகளுக்கு அதிக முக்கியத்துவம் அளித்து வருவதில் எவ்வித சந்தேகமும் இல்லை என்று அவர் கூறினார்.
ஆனால் இதனைச் செயல்படுத்துவதில்தான் சவால்கள் நிறைந்துள்ளதாகவும், வெங்கய்யா நாயுடு குறிப்பிட்டார். அரசு சார்பில், குறைந்த அளவு நிதி செலவிடப்படுவது, மருத்துவர்களுக்கும் நோயாளிகளுக்கும் இடையேயான விகிதாச்சாரக் குறைவு, நோயாளிகளுக்குத் தேவையான படுக்கை வசதி இல்லாதது, மருத்துவத்திற்காக வருமானத்திற்கு அதிகமாக செலவு செய்யவேண்டிய அவசியம், மருத்துவக் கல்லூரிகள் மற்றும், அனுபவமிக்க மருத்துவர்களின் எண்ணிக்கைக் குறைவு, கிராமப்புறங்களில் போதிய சுகாதார கட்டமைப்பு வசதிகள் இல்லாதது, நோய்க் கண்காணிப்பு மற்றும் தடுப்பு நடவடிக்கைகள் போதுமான அளவிற்கு மேற்கொள்ளப்படாதது போன்ற சவால்கள் எழுந்துள்ளதாகவும் அவர் குறிப்பிட்டார்.
சுகாதார வசதிகளை வழங்குவதில் அரசின் நடவடிக்கைகளுக்கு தனியார் துறையினரின் பங்களிப்பை மறுக்க முடியாது என்றாலும், தனியார் துறையினர் நகர்ப்புறங்களில்தான் அதிக கவனம் செலுத்தி வருவதாகவும் அவர் கூறினார். நாட்டின் மக்கள் தொகையில், பெரும்பாலான மக்கள் வசிக்கும் கிராமப்புறங்கள் மீதும், தனியார் துறையினர் கவனம் செலுத்த வேண்டிய தருணம் வந்துள்ளதாகவும் குடியரசுத் துணைத்தலைவர் தெரிவித்தார்.
நவீன தொழில்நுட்பங்களுடன் கூடிய ஆரம்பக் கட்ட மற்றும் இரண்டாம் நிலை சுகாதார மையங்களை ஏற்படுத்துவதற்கு, அரசு மற்றும் தனியார்துறை ஒத்துழைப்பு அவசியம் என்றும் அவர் குறிப்பிட்டார்.
இந்தியாவில் மருத்துவர்களை தெய்வத்திற்கு இணையாக மக்கள் கருதுவதை நினைவில் கொள்ள வேண்டும் என்று வலியுறுத்திய வெங்கய்ய நாயுடு, மருத்துவர்கள் நோயாளிகளிடம் கணிவுடன் நடந்து கொள்வதோடு அவர்களுக்கு மனிதநேயத்துடன் சிகிச்சை அளிக்க வேண்டும் எனவும் கேட்டுக் கொண்டார். மக்கள் துயரத்தில் இருக்கும் நேரத்தில் அவர்களிடம், மென்மையாக நடந்து கொள்ள வேண்டும் எனவும் அவர் தெரிவித்தார்.
மருத்துவக் காப்பீட்டு வசதிகள் குறைவாக இருப்பதைக் கருத்தில் கொண்டு, மத்திய அரசு, தொடங்கியுள்ள “ஆயுஷ்மான் பாரத்” திட்டம் 10.74 கோடி கிராமப்புற குடும்பங்களுக்குஈ ஆண்டுக்கு ஐந்து லட்சம் ரூபாய் வரை காப்பீடு வசதி வழங்கப்படுவதாகவும், வெங்கய்ய நாயுடு குறிப்பிட்டார். ஏழை மற்றும் காப்பீடு வசதி தேவைப்படும் குடும்பங்களுக்கு ஆயுஷ்மான் பாரத் திட்டம் பெரும் வரப்பிரசாதம் என்றும் அவர் கூறினார்.
அரசு, தனியார் துறையினர், தொண்டுநிறுவனத்தினர், பொது சுகாதார திட்டமிடுவோர் மற்றும் வல்லுநர்கள் ஒருங்கிணைந்து, ஆரோக்கியமான, வலிமையான, புத்தெழுச்சிப் பெற்ற இந்தியாவை உருவாக்க முன்வர வேண்டும் எனவும் குடியரசுத் துணைத் தலைவர் கேட்டுக் கொண்டார்.
---------
(Visitor Counter : 119
வணிகம் மற்றும் தொழில்துறை அமைச்சகம்
இந்தியா, இங்கிலாந்து நாடுகளின் வர்த்தக அமைச்சர்கள் சந்திப்பு
மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல், சர்வதேச வர்த்தகத்திற்கான இங்கிலாந்து அமைச்சர் திருமிகு எலிசபெத் ட்ரஸ் ஆகியோர் பிப்ரவரி 6-ஆம் தேதி புதுதில்லியில் சந்தித்து, இந்தியா-இங்கிலாந்து இடையேயான வர்த்தகம் மற்றும் முதலீட்டு உறவுகள் குறித்து ஆலோசனை நடத்தினார்கள். இந்த சந்திப்பின்போது மத்திய வர்த்தகம் மற்றும் தொழில்துறை இணை அமைச்சர் திரு ஹர்தீப் சிங் புரியும் உடனிருந்தார்.
இரண்டு நாடுகளின் வர்த்தகம் சார்ந்த விஷயங்களின் பரஸ்பர புரிதலுடன் இருதரப்பு வர்த்தக மற்றும் பொருளாதார உறவுகள் பற்றி ஆலோசனை மேற்கொள்ளப்பட்டது. இந்தியா- இங்கிலாந்து இடையேயான நீண்டகால உறவை மேலும் வலுப்படுத்தவும், மேம்படுத்தப்பட்ட வர்த்தக கூட்டணியின் வாயிலாக இரண்டு நாடுகளின் ஒத்துழைப்பை மேம்படுத்தவும் 2 அமைச்சர்களும் உறுதி அளித்தனர். கொவிட்- 19-க்கு எதிரான ஒத்துழைப்பு மற்றும் இருபுறமும் சந்தைப்படுத்துதலில் உள்ள தடைகளை நீக்குவது தொடர்பாகவும் இருவரும் ஆய்வு மேற்கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1696154
சாலைப் போக்குவரத்து மற்றும் நெடுஞ்சாலைத்துறை அமைச்சகம்
`சுதந்திரத்தின் 75-ஆவது ஆண்டுப் பெருவிழாவை’ கொண்டாடும் வகையில், நாடு முழுவதும் மரக்கன்றுகள் நடும் இயக்கத்திற்கு இந்திய தேசிய நெடுஞ்சாலைகள் ஆணையம் ஏற்பாடு செய்துள்ளது
`சுதந்திரத்தின் 75-ஆவது ஆண்டுப் பெருவிழாவை’ கொண்டாடும் வகையில், நாடு முழுவதும் 2022 ஜூலை 17அன்று மரக்கன்றுகள் நடும் இயக்கத்திற்கு இந்திய தேசிய நெடுஞ்சாலைகள் ஆணையம் ஏற்பாடு செய்துள்ளது. ஒரே நாளில் நாடு முழுவதும் ஒரு லட்சம் மரக்கன்றுகள் நடுவது இதன் நோக்கமாகும். தேசிய நெடுஞ்சாலைகள் அருகே உள்ள இடங்கள், சுங்கச்சாவடிப் பகுதிகள், சாலையோரங்கள் என இதற்காக ஆணையத்தின் மண்டல அலுவலகங்கள் 100 இடங்களை தெரிவு செய்துள்ளன. இந்திய சுதந்திரத்தின் 75வது ஆண்டினை கொண்டாடும் அமிர்தப் பெருவிழாவைக் குறிக்கும் வகையில், 2022 ஆகஸ்ட் 15 வரை 75 லட்சம் மரக்கன்றுகள் நடுவதை இந்திய தேசிய நெடுஞ்சாலைகள் ஆணையம் குறிக்கோளாகக் கொண்டுள்ளது.
மரக்கன்றுகள் நடும் இயக்கத்தில் மத்திய சாலைப்போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி, அமைச்சகம் மற்றும் ஆணையத்தின் மூத்த அதிகாரிகள் பங்கேற்பார்கள். சுற்றுச்சூழல் நிலைத்தன்மையின் செய்தியை பரவலாக்க இந்த இயக்கத்தில், மக்கள் பிரதிநிதிகள், உள்ளூர் சிவில் சமூகத்தினர், தொண்டு நிறுவனங்கள், கல்லூரி மாணவர்களின் பங்கேற்பு எதிர்பார்க்கப்படுகிறது. ராஜஸ்தான், மத்தியப்பிரதேசம், உத்தரப்பிரதேசம், அசாம், ஆந்திரப்பிரதேசம் ஆகிய மாநிலங்களைச் சேர்ந்த மகளிர் சுயஉதவிக் குழுக்களும் மரக்கன்றுகள் நடுதல் மற்றும் பராமரிப்பில் ஈடுபட உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1841736
பிரதமர் அலுவலகம்
இந்திய-லக்சம்பர்க் காணொலி உச்சி மாநாடு
பிரதமர் திரு நரேந்திர மோடி மற்றும் லக்சம்பர்க் பிரதமர் மேன்மைமிகு திரு சேவியர் பெத்தேல் இடையேயான காணொலி உச்சி மாநாடு 2020 நவம்பர் 19 அன்று நடக்கவிருக்கிறது.
கடந்த இரு தசாப்தங்களில் இந்தியா மற்றும் லக்சம்பர்க்குக்கு இடையே நடக்கும் முதல் முழுமையான உச்சி மாநாடு இதுவேயாகும். கொவிட்டுக்கு பிந்தைய உலகத்தில் இந்தியா மற்றும் லக்சம்பர்க்குக்கிடையேயான இருதரப்பு ஒத்துழைப்பை வலுப்படுத்துவது உள்ளிட்ட விஷயங்கள் குறித்து இரு தலைவர்களும் விவாதிப்பார்கள். பரஸ்பர நலன் சார்ந்த சர்வதேச மற்றும் உலகளாவிய விஷயங்கள் குறித்தும் அவர்கள் கருத்துகளை பரிமாறிக் கொள்வார்கள்.
உயர்மட்ட அளவிலான கருத்து பரிமாற்றங்களை இந்தியாவும் லக்சம்பர்க்கும் கடந்த சில வருடங்களாக தொடர்ந்து நடத்தி வருகின்றன. இதற்கு முன் மூன்று முறை இரு நாடுகளின் பிரதமர்கள் சந்தித்திருக்கிறார்கள்.
----
(